Τζένσον Μπάτον

Ο Τζένσον Αλεξάντερ Λάιονς Μπάτον (γεν. στο Φρομ του Σόμερσετ στις 19 Ιανουαρίου του 1980) είναι Βρετανός πρώην οδηγός της Φόρμουλα 1. Ξεκίνησε την καριέρα του το 2000 στην ομάδα της Williams.  

Ο Μπάτον την επόμενη χρονιά μεταγράφηκε στην ομάδα της Benneton. Την επόμενη χρονιά ακριβώς μεταγράφηκε στην ομάδα της Renault. Το 2003 ξεκίνησε να φαίνεται το ταλέντο του Μπάτον στην ομάδα της Bar Honda όπου και έμεινε μέχρι το 2006 όπου και πηρε την πρώτη του νίκη στο Γκραν Πρι του Μονακό. Το 2007 ο Μπάτον πήγε στην ομάδα της Honda όπου και έμεινε μέχρι το 2008. Το 2009 ο Μπάτον μεταγράφηκε στην Brawn GP όπου και κατέκτησε 6 νίκες και το παγκόσμιο πρωτάθλημα Φόρμουλα 1.  

Ο Μπάτον το 2010 μεταγράφηκε στην McLaren όπου και κατέκτησε 8 νίκες μέχρι το 2016 όπου και τελείωσε την καριέρα του.

Πρώτα χρόνια 
Γεννήθηκε στο Φρομ του Σόμερσετ και είναι γιος του πρώην οδηγού του ραλικρός Τζον Μπάτον και της Σιμόν Λάιονς. Ο Τζον Μπάτον έδωσε στο γιο του το όνομα Τζένσον απ' το επίθετο του Δανού φίλου και συναδέλφου του στο ράλικρος Ερλινγκ Τζένσεν αντικαθιστώντας το φωνήεν ε της τελευταίας συλλαβής με ο για να τον ξεχωρίζουν απ' την αγωνιστική ομάδα Τζένσεν Μότορς. Οι γονείς του είναι διαζευγμένοι και έχει τρεις μεγαλύτερες αδερφές.

Σταδιοδρομία στον μηχανοκίνητο αθλητισμό

Πριν την Φόρμουλα 1 
Ξεκίνησε το καρτ στην ηλικία των 8 ετών και σημείωσε μεγάλη επιτυχία. Κέρδισε και τους 34 αγώνες στο βρετανικό πρωτάθλημα καρτ του 1991 στην ηλικιακή του κατηγορία, καθώς επίσης και τον τίτλο. Ακολούθησαν και άλλες επιτυχίες, ανάμεσα στις οποίες και η κατάκτηση 3 βρετανικών πρωταθλημάτων καρτ. Το 1997 έγινε ο νεότερος σε ηλικία οδηγός που κατέκτησε το ευρωπαϊκό πρωτάθλημα Σούπερ Α (European Super A Championship) και κέρδισε το έπαθλο στη μνήμη του Άιρτον Σένα. Δυο χρόνια μετά αγωνίστηκε σε αγώνες στη Φόρμουλα 3, με επιτυχία.

Σταδιοδρομία στη Φόρμουλα 1 
Για πρώτη φορά έλαβε μέρος σε αγώνες της Φόρμουλα Ένα το 2000 με την ομάδα της Williams, όπου κατατάχθηκε 8ος στο παγκόσμιο πρωτάθλημα εκείνης της χρονιάς. Το 2001 μεταπήδησε στην Μπένετον, η οποία το 2002 μετονομάστηκε σε Renault F1. Εκεί παρέμεινε δύο χρόνια και το 2003 πήγε στην British American Racing (BAR) η οποία μετονομάστηκε σε Honda το 2006. Τη χρονιά εκείνη ο Μπάτον κέρδισε το πρώτο του γκραν πρι, στην Ουγγαρία στις 6 Αυγούστου 2006, έπειτα από 113 αγώνες.

Το Δεκέμβριο του 2008 η Χόντα αποσύρθηκε από το πρωτάθλημα και τελικά, το Φεβρουάριο του 2009 ο Ρος Μπρον αγόρασε το μάνατζμεντ της ομάδας. Ο Μπάτον κέρδισε τα 6 από τα 7 γκραν πρι της αγωνιστικής περιόδου του 2009 και ισοφάρισε το ρεκόρ του Μίκαελ Σουμάχερ και του Τζιμ Κλαρκ. Έπειτα από τη πέμπτη θέση στο Γραν πρι της Βραζιλίας, εξασφάλισε τον πρώτο του παγκόσμιο τίτλο, που ήταν και ο πρώτος για την Brawn GP, η οποία τελικά κατέκτησε και το παγκόσμιο πρωτάθλημα κατασκευαστών.Το 2010 υπέγραψε συμβόλαιο με την βρετανική ομάδα της McLaren, με την οποία κέρδισε αρκετούς αγώνες.

Το 2016 ανακοίνωσε την προσωρινή του αποχώρηση απ'το άθλημα, καθώς υπέγραψε μια συμφωνία με την ίδια ομάδα ως πρεσβευτής της σε διάφορες συγκεντρώσεις με χορηγούς, διατηρώντας όμως την δυνατότητα να συμμετάσχει σαν αντικαταστάτης οδηγός. Στο συμβόλαιο του είχε επίσης τη δυνατότητα να ξανασυμμετάσχει πλήρως στο πρωτάθλημα του 2018 αν το επιθυμούσε ο ίδιος και η Μακλάρεν.

Το 2017 συμμετείχε στο γκραν πρι του Μονακό, αλλά δεν ολοκλήρωσε τον αγώνα λόγω μιας σύγκρουσης με το μονοθέσιο με τον Πασκάλ Βέρλαϊν. Ήταν ένατος στην γραμμή έναρξης.

Από τον Ιανουάριο του 2021 εργάζεται στην Ουίλιαμς σαν εκπαιδευτής στην ακαδημία Ουίλιαμς, στα κεντρικά της εταιρείας και θα κάνει διαφημιστικά έργα για την ομάδα.

Προσωπική ζωή 
Μορφώθηκε στο Γυμνάσιο του Σέλγουντ και έπειτα στο Παροικιακό Κολέγιο του Φρομ (Frome Community). Ζει στο Λος Άντζελες.

Στις 26 Δεκεμβρίου 2014 παντρεύτηκε την Τζέσικα Μιτσιμπάτα, την οποία χώρισε στις 31 Οκτωβρίου του επόμενου χρόνου.

Στατιστικά

Σύνοψη καριέρας

Αποτελέσματα Φόρμουλα 1

Παραπομπές

Εξωτερικοί σύνδεσμοι 

 Επίσημος ιστότοπος
 Προφίλ και στατιστικά
 Στατιστικά καριέρας

Βρετανοί οδηγοί Φόρμουλα 1
Παγκόσμιοι Πρωταθλητές Φόρμουλα 1
Άγγλοι αυτοβιογράφοι